**Vil du gerne lave**

**en god arbejdsplads**

**for dine hjælpere?**

**Vil du gerne**

**fastholde gode hjælpere?**

**Vil du gerne**

**nedsætte sygefraværet?**

**Vil du gerne**

**skabe sammenhæng**

**mellem et spændende hjælperjob**

**og dine egne ønsker for din hverdag?**

**Vil du gerne**

**undgå arbejdsskader**

**(med sygefravær, vikarer mm)**

**Vil du gerne være bedre til at sætte**

**vigtige emner på dagsordenen?**

**Kan du svare ja til flere af spørgsmålene på forsiden?**

Men med en god **A**rbejds**P**lads**V**urdering (APV) har du en god chance for at komme et stort skridt nærmere dit mål. APV’en er et værktøj, som bruges til at sætte arbejde med arbejdsmiljøet i system, og som kan bidrage til et godt arbejdsmiljø.

I dette materiale finder du alt, hvad du skal bruge for at lave en APV.

Nå ja... så har du selvfølgelig også brug for lidt tid og engagement. Papirerne alene kan jo ikke gøre nogen forskel!

Men hvem vil ikke være engageret og afsætte tid, hvis man kan opnå nogle af gevinsterne nævnt på forsiden?

Inden du læser videre, skal du vide, at hvis du oplever behov for hjælp til at udføre en Arbejdspladsvurdering, eller har brug for flere informationer herom, så er BPA Arbejdsmiljø Aarhus og arbejdsmiljøkonsulenten parat til at svare på spørgsmål og hjælpe dig med processen. BPA Arbejdsmiljø Aarhus vil anbefale, at du læser Branchevejledning for handicaphjælpere inden du går i gang med at lave en APV. Du kan finde et link til den på BPA Arbejdsmiljø Aarhus’ webside <http://www.bpa-arbejdsmiljo-aarhus.dk/> eller få den udleveret på Center for Hjælperordning (<http://www.aarhus.dk/hjo>).

Du kan ringe til Center for Hjælperordningen tlf. 87 13 40 60 – eller skrive en e-mail: hjo@msb.aarhus.dk og få oplyst, hvem der er arbejdsmiljøkonsulent - eller du kan finde telefonnummeret i bladet ”Brugeren” eller på <http://www.bpa-arbejdsmiljo-aarhus.dk>.

**APV for handicaphjælpere – et lovkrav**

Der skal laves APV på alle arbejdspladser, også i hjem med BPA-ordning/ hjælperordning.

En APV indeholder en undersøgelse og en vurdering af de ansattes arbejdsmiljø samt en handlingsplan på de ting, der trænger til at blive ændret, så arbejdet kan udføres sikkert, sundt og forsvarligt jvf. arbejdsmiljøloven.

Der skal minimum laves APV hvert 3. år og ved store ændringer i arbejdets indhold som fx ved forflytning, brug af nye hjælpemidler, hjælpers graviditet m.m.

Som dokumentation for at APV- lovkravet er overholdt og som en hjælp til ”hukommelsen”, opbevares handlingsplanskemaet et tilgængeligt sted for både bruger og hjælper. Du skal være opmærksom på, at nye hjælpere skal informeres om handleplaner i forhold til den sidst afholdte APV.

APV handler om:

* Fysisk arbejdsmiljø som f.eks. indeklima, røg, arbejdsstedets indretning, arbejdsredskaber, rengøringsmidler og hjælpemidler
* Ergonomi som f.eks. personforflytninger, arbejdsstillinger og hjælpemidler
* Hygiejne ved personlig hjælp, madlavning etc.
* Psykisk arbejdsmiljø som f.eks. forventningsafstemning, kendskab til arbejdsopgaverne, organisering og fordeling af arbejdsopgaver, information, dialog, håndtering af konflikter etc.
* Forebyggelse af ulykker og sygefravær (er der nogle hjælpere, der er blevet syge af at være på arbejde?)

**Om værktøjet**

Værktøjet til at lave en APV i praksis, som du har i hænderne, er lavet ud fra dialogmetoden.

Dialogmetodens styrke er, at:

* Den giver engagement, fordi det er hjælpernes egne opfattelser af arbejdsmiljøet, som kommer til udtryk i vurderingen. Alle kommer til orde. Bruger og hjælper får lyttet til hinandens synspunkter om arbejdsmiljøet.
* Den har en anerkendende tilgang, hvilket kan giver energi til at se nye muligheder, at søge nye arbejdsmetoder og løsninger. Den er løsningsorienteret og identificerer de løsninger, som umiddelbart kan sættes i værk

Dialogmetodens svagheder er, at den ikke giver nogen garanti for, at alle relevante problemstillinger bliver kortlagt.

For at imødegå svagheden i Dialogmetoden har BPA Arbejdsmiljø Aarhus udarbejdet en **APV-plakat, som skal** inddrages i dialogen. På den måde bliver det både hjælpernes egen opfattelse og en ”styret” kortlægning af arbejdsmiljøet, der danner baggrund for at lave en handleplan.

Plakaten kan fås i A2 størrelse på Center for Hjælperordning eller downloades i A4 format fra BPA Arbejdsmiljø Aarhus' hjemmeside - <http://www.bpa-arbejdsmiljo-aarhus.dk>.